БАЧУНГЕ БАЗАРАЛДЕ ЗАМАН ХИСУНИН НАМУС!

ТIадегIанасе гуреб бетIер жеги къуличIеб,
Къадруяб Гьидерил бо, босе ракIалъул салам!
Си бугел имамазул умумул жаниб гIураб,
Дунялалда рагIарал гIалимзаби рахъараб.

Хочбарил гьунаразул нур жеги тIаса инчIеб,
Эркенаб Гьидерил бо гьари буго нужеде:
Бачунге базаралде заман хисунин намус,
Хадуб гIолеб гIелалъе тоге рогьояб мисал.

Умумузул адабги чIахIиязул хIурматги,
Ясбер гIадин цIунараб цIар араб Гьидерил бо.
ЦIуне яхIги, Исламги, иманги, гIаданлъиги,
ГIакъиллъиги, къвакIиги, къабул гьабеги дир ахIи!

(Суракъат)